སྒྲིབ་སྦྱོང་ངག་འདོན་ཆ་ལག་གི་མཚམས་སྦྱོར་བསྡུས་པ་བཞུགས།
༢༧7 ན་མོ་གུ་རུ། དེ་ཡང་སྒྲིབ་སྦྱོང་སྔོན་འགྲོའི་སྐབས། ཁྲིད་ཞུ་འདུས་པ་
རྣམས་འཚོགས་ནས། འོ་ན་སྒྲིབ་སྦྱོང་སྐོར་བཞིའི་ཚོགས་ཁྲིད་འདི་ལ་སྦྱོར་དངོས་
རྗེས་གསུམ་ལས། དང་པོ་སྦྱོར་བ་བསྡུས་དོན་ལ་ཐོག་མར་གསོལ་འདེབས་ནས་
རིམ་པར་འཇུག་པར་ཞུ། བདེ་ཆེན་རྒྱལ་པོ་སྤྲོ་ན། ཨེ་མ་ཧོ། རྒྱལ་ཀུན་མཁྱེན་བརྩེ༴
བསྐལ་བཟང་འགྲོ་བའི་འདྲེན་པ༴ དེ་ནས། ཀུན་བཟང་ཡབ་ཡུམ་སོགས་སྤྱི་ལྟར་བྱ།
བསྡུ་ན་རྩ་བའི་བླ་མའི་གསོལ་འདེབས་ཙམ་བཏང་ནས། དེ་ནས་ལུས་ཆ་ལུགས་ལྔ་
ལྡན་ནམ་དྲང་པོར་བྱ། ངག་རླུང་རོ་གསུམ་བསལ་ལ་ཉེས་སྐྱོན་ཐམས་ཅད་དག་པར་
བསམ། སེམས་ནང་དུ་ཕྱོགས་ལ་ཀུན་སློང་ཚུལ་བཞིན་དུ་བཅོས་པར་གྱིས་ཤིག །དེ་
ནས་བླ་མའི་མཁྱེན་གསོལ་བཅས་དལ་འབྱོར་རྙེད་དཀའ། མི་རྟག་འཆི་བ། འཁོར་
བའི་ཉེས་དམིགས། ལས་འབྲས་སྤང་བླང་རྣམས་ལ་དམིགས་འདོན་ཟུང་འབྲེལ་གྱི་
སྒོ་ནས་འཇུག་པར་ཞུ། བླ་མ་མཁྱེན་ནོ། །དལ་འབྱོར་མི་ལུས༴ སྤང་བླང་བྱ། དེ་
ནས་མཁྱེན་གསོལ་ལ་བདག་ནི་དུས་འདི་ནས་འཇིག་རྟེན་གྱི་བྱ་བ་ཐམས་ཅད་སྤངས་
ནས་ཡང་དག་པའི་དགེ་སྦྱོར་ལ་འཇུག་པར་འདོད་པས་བླ་མ་དཀོན་མཆོག་ཁྱེད་
རྣམས་མཁྱེན་པར་མཛད་དུ་གསོལ་སྙམ་པས་འཇུག་པར་ཞུ། ན་མོ། ཕྱོགས་བཅུ༴
འཇུག་པར་བགྱི། དེ་ནས་སེམས་བསྐྱེད་ལ་བདག་གིས་ད་རེས་སེམས་ཅན་ཐམས་
ཅད་ཀྱི་དོན་དུ་སངས་རྒྱས་ཐོབ་པའི་ཆེད་དུ་སྒོམ་བཟླས་འདི་ལ་འཇུག་པར་བགྱིའོ་
. 340

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
སྙམ་པས་འཇུག་པར་ཞུ། བདག་ནི་དུས་འདི༴ དེ་ནས་སྐྱབས་འགྲོ་ལ་མདུན་ གྱི་
ནམ་མཁར་སྐྱབས་ཡུལ་རྣམས་མངོན་སུམ་དུ་བཞུགས་པ་ལ་སྙིང་ནས་སྐྱབས་སུ་
མཆིའོ་སྙམ་པས་འཇུག་པར་ཞུ། བདག་དང་འགྲོ་བ༴ དེ་ནས་ཡན་ལག་བདུན་པ་ལ།
ཕྱག་མཆོད་སྡིག་བཤགས་ཡི་རང་གསོལ་འདེབས་བོན་འཁོར་བསྔོ་བ་བཅས་ལ་
དམིགས་འདུན་རྩེ་གཅིག་པས་འཇུག་པར་ཞུ། སྐྱབས་གནས་དམ་པ༴ དེ་ནས་གསོལ་
འདེབས་ལ་རང་གི་སྤྱི་བོར་ངོ་བོ་དྲིན་ཆེན་རྩ་བའི་བླ་མ་ལ་རྣམ་པ་གྱེར་སྤུངས་དྲན་པ་
ནམ་མཁའ། དེའི་ཕྱོགས་མཚམས་ཀུན་ཏུ་སྐྱབས་གནས་རྩ་གསུམ་སྲུང་མ་དང་བཅས་
པས་བསྐོར་ནས་བཞུགས་པ་ལ་རྩེ་གཅིག་གསོལ་བ་བཏབ་པས་བདག་རྒྱུད་བྱིན་
གྱིས་བརླབ་པར་བསམ་ལ་འཇུག་པར་ཞུ། ཨེ་མ་ཧོ། དབྱིངས་ཉིད་ངང་ལས༴ ཞེས་
གསོལ་བས་སྐྱབས་ཡུལ་རྣམས་འོད་དུ་ཞུ་ནས་རང་ལ་ཐིམ་པས་ཉམས་ལེན་ཚུལ་
བཞིན་དུ་འབྱོངས་པར་བྱིན་གྱིས་བརླབ་པར་བསམ་མོ། །གཉིས་པ་དངོས་གཞི་
ལོགས་སུ་གསལ་ལོ། །གསུམ་པ་རྗེས་ལ་ཐོག་མར་བསྔོ་བ་བདག་གི་དགེ་བ་འདིས་
མཚོན་རང་གཞན་ཀུན་ཀྱི་དགེ་ཚོགས་ཐམས་ཅད་སེམས་ཅན་རྣམས་སངས་རྒྱས་
པའི་ཆེད་དུ་བསྔོ་བར་བགྱིའོ་སྙམ་པས་འཇུག་པར་ཞུ། དེ་ལྟར་སྒྲིབ་སྦྱོང༌། སྔ་རབས་
འདས་པའི༴ དེ་ནས་སྨོན་ལམ་གྱི་ཚུལ་ལའང་འཇུག་པར་ཞུ། བདག་གིས་སྒྲིབ་
སྦྱོང༴ ཞེས་སོགས་བྱའོ། །ཞེས་པའང་དབྲ་སྟོན་པས་སོ། །
341

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།